4.pielikums

Cenu aptaujas “Iekšējo normatīvo aktu izvērtēšana un labas pārvaldības principu

iekļaušana organizācijas pārvaldības procesos ” nolikumam

*Līguma projekts*

**Iekšējo normatīvo aktu izvērtēšana un labas pārvaldības principu iekļaušana organizācijas pārvaldības procesos**

LĪGUMS Nr. **2023/1-11/\_\_\_\_**

Rāmavā, 2023.gada \_\_\_\_\_\_\_\_\_\_\_\_\_\_\_\_[[1]](#footnote-1)

**Sabiedrības ar ierobežotu atbildību “Ķekavas nami”,** vienotais reģistrācijas Nr.40003359306, juridiskā adrese Rāmavas iela 17, Rāmava, Ķekavas pagasts, Ķekavas novads tās valdes priekšsēdētāja **Raivo Lāča**un valdes locekļa **Edgara Menča**personā, kuri rīkojas uz Statūtu pamata, turpmāk – **Pasūtītājs** no vienas puses, un

**\_\_\_\_\_\_\_\_\_\_\_\_\_\_**, vienotais reģistrācijas Nr.\_\_\_\_\_\_\_\_\_, juridiskā adrese \_\_\_\_\_\_\_\_tās \_\_\_\_\_\_\_\_\_\_\_\_\_\_ personā, saskaņā ar Statūtiem, turpmāk – **Izpildītājs**, no otras puses, kopā sauktas – **Puses**, noslēdz šāda satura līgumu (turpmāk – Līgums).

1. **LĪGUMA PRIEKŠMETS UN TERMIŅŠ**
   1. Izpildītājs sagatavo, bet Pasūtītājs apmaksā iekšējo normatīvo aktu izvērtēšanas procesā izstrādātos iekšējo normatīvo aktu projektus un darbinieku apmācības to piemērošanā, turpmāk tekstā arī – Darbi.
   2. Līguma darbības termiņš ir trīs kalendārie mēneši (12 nedēļas).
2. **LĪGUMA SUMMA UN APMAKSAS KĀRTĪBA**
   1. Iepirkuma komisija, pamatojoties uz cenu aptaujas rezultātiem (protokola datums un numurs) ir noteikusi Līguma summu \_\_\_\_\_\_\_\_\_\_ eiro \_\_\_\_\_\_ centi (bez PVN) par veicamajiem Darbiem.
   2. Cena ietver visas Izpildītāja izmaksas, kas tam rodas saistībā ar Līguma izpildi (transporta, sakaru, biroja preču vai iekārtu izmaksas, nekvalitatīvi veikta darba seku novēršanas izmaksas utt.), un visus piemērojamos nodokļus (izņemot PVN), kas Izpildītājam ir jāmaksā saskaņā ar Latvijas Republikas normatīvajiem aktiem.
   3. Pasūtītājs samaksu Izpildītājam veic bez priekšapmaksas, veicot trīs starpmaksājumus par katru kalendāro mēnesi pēc paveikto Darbu iesniegšanas, pieņemšanas – nodošanas akta saskaņošanas un rēķina iesniegšanas.
   4. Izpildītājs var lūgt avansa maksājumu līdz 25% no līguma summas. Izpildītājs, vienlaicīgi ar avansa rēķinu, iesniedz Pasūtītājam avansa maksājuma garantiju avansa apmērā. Avansa maksājuma garantijai ir jābūt spēkā visu Līguma termiņu. Izmaksāto avansu (ja tāds ir saņemts) dzēš proporcionāli pirmajos divos maksājumos.
   5. Izpildītājs ir tiesīgs saņemt samaksu tikai par noteiktajā termiņā faktiski kvalitatīvi veiktiem un Pasūtītāja pieņemtajiem Darbiem.
   6. Samaksu veic 15 darba dienu laikā pēc Līguma 2.3.punkta nosacījumu izpilde, pārskaitot uz Līgumā norādīto norēķinu kontu kredītiestādē. Par samaksas dienu ir uzskatāma veiktajā maksājuma uzdevumā norādītā diena.
3. **SADARBĪBAS KĀRTĪBA UN ATBILDĪGĀS PERSONAS**
   1. Puses, ja Līguma izpilde norit saskaņā ar tā nosacījumiem, sadarbojas vienojoties mutiski vai apmainoties ar informāciju, izmantojot kādu no Līguma 3.4.punktā norādītajiem saziņas kanāliem.
   2. Līguma izpildē visa veida paziņojumiem, rīkojumiem, apstiprinājumiem, apliecinājumiem, saskaņojumiem, iesniegumiem, vienošanām un lēmumiem, kas izriet no Līguma noteikumiem vai kas ir jāizdod saskaņā ar Līgumu, ir jābūt noformētiem rakstiski. Tā kā visa Līguma ieviešana ir jādokumentē, tad Pusēm savstarpējā saziņa un visa informācija, priekšlikumi u.c. dokumenti ir jānoformē rakstiski un atbildes ir jāsniedz rakstiski.
   3. Visi oficiālie paziņojumi, lūgumi, prasības saistībā ar Līgumu ir uzskatāmi par nodotiem otrai pusei, ja tie ir nodoti otras puses kontaktpersonai personīgi vai nosūtīti pa pastu ierakstītā vēstulē, vai nosūtīti elektroniski, parakstīti ar drošu elektronisko parakstu. Personīgi izsniegts dokuments ir uzskatāms par saņemtu tā izsniegšanas dienā; elektroniski nosūtīts dokuments vai informācija ir uzskatāms par saņemtu nākamajā darba dienā pēc nosūtīšanas. Pa pastu nosūtīts dokuments ir uzskatāms par saņemtu termiņā, atbilstoši paziņošanas veidam.
   4. Savstarpējā saziņa par Pasūtījumu izpildi notiek, izmantojot Līgumā norādīto atbildīgo personu kontaktinformāciju vai citu kontaktinformāciju, par kuru viena puse ir paziņojusi otrai pusei Līguma izpildes laikā:
      1. Pasūtītāja atbildīgā persona par Līguma izpildi ir \_\_\_ (tiks precizēts)
      2. Izpildītāja atbildīgā persona par Līguma izpildi ir \_\_\_\_\_, tālr. \_\_\_\_\_, e-pasts: .
   5. Puses apņemas savlaicīgi informēt viena otru par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas negatīvi ietekmē Līguma precīzu un pilnīgu izpildi noteiktajos termiņos.
   6. Situācijā, kad ir iestājies iepriekš noteikts termiņš, bet Līgums nav izpildīts, Pusēm, pēc attiecīgā termiņa izbeigšanās, ir pienākums dokumentēt situāciju (pieprasīt no otras puses informāciju un saņemt pamatotu skaidrojumu).
   7. Puse atbild uz otras puses iesniegtajiem dokumentiem cik ātri vien iespējams, bet ne vēlāk kā 7 (septiņu) dienu laikā pēc dokumentu saņemšanas, ja vien Līgumā konkrētam gadījumam nav noteikts cits termiņš, vai citā samērīgā termiņā, par ko iepriekš vienojušās atbildīgās personas.
4. **IZPILDĪTĀJA PIENĀKUMI UN TIESĪBAS**
   1. Papildus citos Līguma punktos minētajam, Izpildītājam ir šādi pienākumi un tiesības:
      1. novērst jebkuras neatbilstības, līdz visas Pasūtītāja pamatotās prasības ir pilnībā izpildītas;
      2. nodrošināt visu nepieciešamos resursus, lai pilnībā izpildītu Līguma saistības noteiktajā apmērā, termiņā un kvalitātē;
      3. savlaicīgi informēt Pasūtītāja atbildīgo personu par visiem notikumiem, kas var traucēt vai kavēt Līguma izpildi;
      4. sagatavot un iesniedz rēķinus tādā kvalitātē, lai Pasūtītājs var veikt Līgumā atrunāto maksājumu veikšanu;
      5. saņemt samaksu par pienācīgi veiktu Darbu, atbilstoši Līgumā paredzētajam;
      6. pārstrādāt nekvalitatīvi iesniegtus Darbus, sedzot visas izmaksas par to pārstrādi.
5. **PASŪTĪTĀJA PIENĀKUMI UN TIESĪBAS**
   1. Papildus citos Līguma punktos minētajam Pasūtītājam ir šādi pienākumi un tiesības:
      1. nodrošināt piekļūšanu esošajiem iekšējiem normatīvajiem aktiem un nodrošināt darbinieku intervijas iepriekš norunātajā laikā;
      2. pārbaudīt, pieņemt un apmaksāt Darbus Līgumā noteiktajā kārtībā un apmērā;
      3. savlaicīgi informēt Izpildītāju par visiem notikumiem, kas var traucēt vai kavēt Līguma izpildi;
      4. Pasūtītāja atbildīgajai personai par Līguma izpildi ir tiesības pieprasīt Izpildītājam sniegt informāciju par līguma izpildes gaitu un dot saistošus norādījumus, ciktāl tie negroza Līgumu vai nepadara neiespējamu Līguma izpildi.
6. **PUŠU ATBILDĪBA**
   1. Puses ir atbildīgas par Līguma pārkāpumu dēļ otrai pusei vai trešajām personām nodarītiem tiešajiem zaudējumiem, atbilstoši Līguma noteikumiem un Latvijas Republikā spēkā esošajiem normatīvajiem aktiem.
   2. Netiek atlīdzināti zaudējumi, kas radušies no trešo personu pretenzijām, kā arī netiešie zaudējumi – neiegūtie ienākumi, kurus Puse būtu saņēmusi, otrai Pusei izpildot saistības.
   3. Par Līguma izpildes gala termiņa kavēšanu Izpildītājs maksā līgumsodu 0,05 % apmērā no termiņā neveiktiem darbiem no konkrētās Līguma summas (bez PVN) par katru nokavēto dienu. Līgumsodu aprēķina sākot no pirmās dienas, kad tiek nokavēts Piegādes izpildei noteiktais termiņš.
   4. Par pieņemto darbu apmaksas termiņa kavēšanu Pasūtītājs maksā Izpildītājam līgumsodu 0,05 % apmērā no konkrēta nokavētā maksājuma summas (bez PVN) par katru nokavēto dienu. Līgumsodu aprēķina sākot no pirmās dienas, kad tiek nokavēts maksājums.
   5. Līgumsoda kopējā summa katrai pusei nedrīkst pārsniegt 10% no Līgumcenas (summa bez PVN).
   6. Līgumsoda samaksa neatbrīvo vainīgo Pusi no zaudējumu atlīdzības pienākuma, kas otrai pusei radušies Līguma saistību pārkāpuma dēļ.
   7. Līgumsoda samaksa neatbrīvo no Līguma saistību pienācīgas izpildes.
7. **NEPĀRVARAMA VARA**
   1. Puses tiek atbrīvotas no atbildības par Līguma saistību neizpildi vai izpildes kavēšanu un pie viņas nevar vērsties ar zaudējumu piedziņas prasījumu vai vainot Līguma nepildīšanā, ja izpildi kavē nepārvaramas varas apstākļi, piemēram, stihiskas nelaimes, ārējie normatīvie akti vai valsts institūciju lēmumi, kas tieši ietekmē Līguma izpildi. Iekārtu vai materiālu defektus vai to piegādes kavējumus var uzskatīt par nepārvaramas varas apstākļiem tikai tad, ja tie tieši izriet no nepārvaramas varas darbības.
   2. Par nepārvaramas varas apstākļiem ir atzīstams notikums, kas atbilst visām turpmāk minētajām pazīmēm:
      1. no kura nav iespējams izvairīties un kura sekas nav iespējams pārvarēt;
      2. kuru Līguma slēgšanas brīdī nebija iespējams paredzēt;
      3. kas nav radušies Puses vai tās kontrolē esošas personas kļūdas vai rīcības dēļ;
      4. kas padara saistību izpildi ne tikai apgrūtinošu, bet arī neiespējamu.
   3. Pusei, kurai ir iestājušies nepārvaramas varas apstākļi, nekavējoties rakstiski ir jāinformē par to otra puse, kā arī dokumentāli jāpierāda nepārvaramas varas apstākļi.
8. **LĪGUMA GROZĪŠANA**
   1. Puses, rakstiski vienojoties, ir tiesīgas izdarīt Līguma grozījumus, ja tie nemaina Līguma vispārējo raksturu:
      1. neparedzētie apstākļi radusies tādu no Pušu gribas neatkarīgu apstākļu dēļ, kurus, slēdzot līgumu, nevarēja paredzēt;
      2. Līgums objektīvu, no Izpildītāja gribas neatkarīgu iemeslu dēļ nav izpildāms, ja netiek veikti neparedzētie pasākumi.
   2. Saņemot Izpildītāja iesniegumu par Līguma grozīšanu vai citādi konstatējot nepieciešamību grozīt Līgumu, Pasūtītājs izvērtē nepieciešamo grozījumu apjomu, objektīvo pamatojumu, raksturu, būtiskumu un to pieļaujamību ārējos normatīvajos aktos. Pasūtītājs Līguma grozījumu preambulā norāda vai atsevišķā lēmumā izvērtē katra grozījuma objektīvo nepieciešamību (pamatojumu), izdarītos apsvērumus un juridisko pamatojumu grozījumu pieļaujamībai.
   3. Cenu aptaujas dokumentos noteiktās prasības Līguma izpildē ir spēkā un ir jāievēro arī tad, ja tie nav pievienoti kā Līgumam pielikums.
   4. Līgumu groza tikai ar abpusēju rakstisku vienošanos, kas noformēta kā Līguma grozījumi. Visas izmaiņas, papildinājumi, vienošanās pie Līguma ir uzskatāmi par Līguma grozījumiem.
9. **LĪGUMA APTURĒŠANA, ATKĀPŠANĀS NO LĪGUMA UN IZBEIGŠANA**
   1. Lai novērstu neatbilstoši veiktu izmaksu risku vai gadījumā, kad Pasūtītājam tiek samazināts vai atsaukts paredzētais finansējums, vai citu objektīvi pamatotu iemeslu dēļ, Pasūtītājs var vienpusēji apturēt Līguma darbību uz laiku, kas nepieciešams konkrēto risku izvērtēšanai, novēršanai vai samazināšanai, vai attiecīgi lēmuma pieņemšanai par Līguma darbības izbeigšanu pirms termiņa.
   2. Līguma darbība pirms termiņa var tikt izbeigta ar Pušu savstarpēju vienošanos.
   3. Pasūtītājam ir tiesības vienpusēji pirms termiņa atkāpties no Līguma, ja ir iestājies kāds no turpmāk minētajiem gadījumiem:
      1. Izpildītājs ir būtiski kavējis Līguma izpildes termiņu un termiņa kavējumā nav vainojams Pasūtītājs. Par būtisku kavējumu ir uzskatāms periods, kas pārsniedz 2 (divas) nedēļas.
      2. Darbu izpildījums neatbilst Līgumam, šis defekts nav novērsts vai nevar tikt novērsts Līgumā paredzētajā termiņā un neatbilstībā nav vainojams Pasūtītājs.
      3. Izpildītājs cenu aptaujas vai Līguma noslēgšanas, vai Līguma izpildes laikā ir sniedzis nepatiesas ziņas vai apliecinājumus.
      4. Izpildītājs Līguma noslēgšanas vai izpildes laikā ir pārkāpis normatīvo aktu normas attiecībā uz Līguma slēgšanu vai izpildi.
      5. Ir pasludināts Izpildītāja maksātnespējas process vai iestājušies citi apstākļi, kas viņam liedz vai liegs turpināt Līguma izpildi saskaņā ar Līguma noteikumiem, vai kas negatīvi ietekmē Pasūtītāja tiesības, kas izriet no Līguma.
      6. Izpildītājs pārkāpj vai nepilda kādu būtisku Līgumā paredzētu pienākumu.
      7. Izpildītājs ir patvaļīgi pārtraucis Līguma izpildi, piemēram, ilgstoši (periods, kas pārsniedz 15 (piecpadsmit) dienas) neatbild uz Pasūtītāja vēstulēm vai iesniegumiem, vai Līgumā norādītā kontaktpersona neatsaucas uz saziņas aicinājumiem un Izpildītājs nav sasniedzams Līgumā norādītajā adresē.
      8. Ja Līguma izpilde nav iespējama bez Līguma grozījumiem un, atbilstoši ārējiem normatīvajiem aktiem, attiecīgie Līguma grozījumi konkrētajā situācijā nav pieļaujami.
      9. Ja Izpildītājs Pasūtītājam ir nodarījis zaudējumus.
      10. Ja līgumu nav iespējams izpildīt tādēļ, ka Izpildītājam ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ir piemērotas līguma izpildes laikā vai pirms Līguma noslēgšanas, bet Pasūtītājam tas nebija zināms.
      11. Turpmāku Līguma izpildi padara neiespējamu nepārvarama vara.
   4. Izpildītājam ir tiesības vienpusēji pirms termiņa atkāpties no Līguma, ja ir iestājies kāds no turpmāk minētajiem gadījumiem:
      1. Pasūtītājs ir būtiski nokavējis samaksas termiņu par vairāk kā 1 (vienu) mēnesi un kavējumā nav vainojams Izpildītājs.
      2. Pasūtītājs pārkāpj vai nepilda citu būtisku Līgumā paredzētu pienākumu;
      3. Pasūtītājs ir patvaļīgi pārtraucis Līguma izpildi, piemēram, ilgstoši (periods, kas pārsniedz 15 (piecpadsmit) dienas) neatbild uz Izpildītāja vēstulēm, iesniegumiem, vai Līgumā norādītā kontaktpersona neatsaucas uz saziņas aicinājumiem un Pasūtītājs nav sasniedzams Līgumā norādītajā adresē.
      4. Turpmāku Līguma izpildi padara neiespējama nepārvarama vara.
   5. Iestājoties kādam no Līguma 9.3. un 9.4. punktos paredzētajiem gadījumiem, Puse ir tiesīga vienpusēji atkāpties no Līguma un ar to Līgums tiek izbeigts pirms Darbu pabeigšanas, ja Puse vismaz 15 (piecpadsmit) dienas iepriekš par plānoto Līguma izbeigšanu ir brīdinājusi otru Pusi un, savukārt, otra Puse 10 (desmit) dienu laikā vai citā termiņā, ja Puses par to iepriekš vienojušās, nav novērsusi Līguma pirmstermiņa atkāpšanās iemeslu. Līgums pirms termiņa tiek izbeigts paziņojuma kārtībā un ir uzskatāms par izbeigtu paziņojumā norādītajā dienā, ja otra Puse līdz tai nav paziņojusi pamatotus iebildumus.
   6. Līguma izbeigšanas gadījumā Izpildītājs saņem samaksu par visiem līdz Līguma izbeigšanas brīdim kvalitatīvi paveiktajiem Darbiem.
   7. Līgums tiek uzskatīts par izpildītu, kad puses ir pilnībā izpildījušas visas Līguma saistības.
   8. Līguma neizdevīgums, pārmērīgi zaudējumi, būtiskas nelabvēlīgas izmaiņas materiālu, iekārtu, darbaspēka u.c. izpildes grūtības vai citi līdzīgi apstākļi nav pamats, lai kāda Puse vienpusēji atkāptos no Līguma.
10. **STRĪDU IZŠĶIRŠANAS KĀRTĪBA**
    1. Strīdus, kas Pusēm rodas Līguma sakarā, vispirms mēģina atrisināt Pusēm vienojoties.
    2. Ja Puses nevar panākt kopīgi pieņemamu risinājumu, strīdīgais jautājums ir risināms, vēršoties Latvijas Republikas tiesā.
11. **CITI NOTEIKUMI**
    1. Līgums stājas spēkā pēc tā abpusējas parakstīšanas.
    2. Līgums tiek slēgts un visi ar Līgumu saistītie jautājumi tiek risināti saskaņā ar Latvijas Republikā spēkā esošajiem normatīvajiem aktiem.
    3. Līguma valoda un Darba izpildes valoda ir Latvijas Republikas valsts valoda.
    4. Puses apņemas Līguma izpildē ievērot informācijas konfidencialitāti, izmantot informāciju tikai Līgumā noteikto saistību un uzdevumu izpildīšanai. Puses ir tiesīgas izpaust informāciju tādā veidā un/vai personām, kurām saskaņā ar ārējos normatīvajos aktos noteikto uzdevumu izpildi ir tiesības to pieprasīt un saņemt. Tas paliek spēkā arī pēc Līguma darbības izbeigšanās.
    5. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.
    6. Līguma noteikumu sadalījums pa sadaļām ar tām piešķirtajiem nosaukumiem ir izmantojams tikai atsaucēm un neietekmē Līguma noteikumu piemērošanu.
    7. Līgums kopā ar pielikumiem ietver visas Pasūtītāja un Izpildītāja vienošanās par Līguma priekšmetu un aizstāj visas iepriekšējās vienošanās un pārrunas, ja tādas ir bijušas, izņemot cenu aptaujas dokumentus.
    8. Pušu paraksti apliecina, ka tās pilnībā ir iepazinušās ar Līgumu un piekrīt tā noteikumiem.
    9. Līgums sagatavots elektroniskā dokumenta veidā latviešu valodā uz 6 (sešām) lapām ar pielikumiem:

11.9.1. Tehniskā specifikācija

11.9.2. Darbu izpildes laika grafiks

11.9.3. Izpildītāja piedāvājums cenu aptaujā

**Pušu juridiskās adreses un rekvizīti:**

|  |  |
| --- | --- |
| **Pasūtītājs:** | **Uzņēmējs:** |
|  |  |

SIA “Ķekavas nami”

Reģ.Nr. 40003359306 Reģ.Nr.

Rāmavas iela 17, Rāmava,

Ķekavas pag., Ķekavas novads

AS SEB Banka

LV18UNLA0003001609027 LV

Tālr. 67892848 Tālr.

e-pasts: [info@kekavasnami.lv](mailto:info@kekavasnami.lv) e-pasts:

R.Lācis

E.Mencis

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. Dokumenta parakstīšanas datums ir pēdējā pievienotā droša elektroniskā paraksta laika zīmoga datums [↑](#footnote-ref-1)